paragraph_text: Deblo je u gospodarskom pogledu najvažniji dio stabla. Ima veliku primjenu u drvnoj industriji. Kada se stablo posječe, deblo se prema potrebi kroji na kraće dijelove, tj. trupce. Trupci se dalje prerađuju na pilanama i u drugim industrijskim pogonima. Posječeno deblo, tj. trupci klasiraju se po kvaliteti, o čemu ovisi i cijena. Trupci najviše klase su furnirski trupci od kojih se mogu dobiti visokokvalitetni drvni proizvodi, a debla najniže klase se gule i služe prvenstveno kao ogrjevno drvo.